钦定古今图书集成/明伦汇编/交谊典/第073卷 > 《伤离新体》同前
## 钦定古今图书集成/明伦汇编/交谊典/第073卷 > 《伤离新体》同前

“伤离复伤离，别后情郁纡。”凄凄隐去棹，悯悯怆还途。
戚戚意不申，转顾独沾襟。前驱经御宿，后骑历河漘。
胡香翼还幰，清笳送后尘。落日斜飞盖，馀晖承画轮。
柳影长横路，槐枝深隐人。桂宫夕掩铜龙扉，甲馆宵
垂云母帏。胧胧月色上，的的夜萤飞。草香袭余袂，露
洒沾人衣。带堞凌城云乱聚，排枝度叶鸟争归。碗中
浮蚁不能酌，琴间玉徽调《别鹤》别鹤千里别离声，弦
调轸急心自惊。试起登南楼，还向华池游。前时篠生
今欲合，近日裁荷尚不抽。犹是御杯共赏处，今兹对
此独生愁。登楼望暧暧，山川自分态。偃师虽北连，轘
辕已南背。远听寂无闻，遥瞻目有阂。含毫意不迷，长
叹忆无赖。